અમદાવાદઃ માણસ ક્યારે વિકૃત થઈ જાય તેની પોતાને જ ખબર રહેતી નથી. આ માનસિક વિકૃતિને કારણે ઘણીવાર બીજા લોકોને પીડા ભોગવવાનો વારો આવે છે. અમદાવાદમાં પણ આવો જ એક કિસ્સો પ્રકાશમાં આવ્યો છે. 11 એપ્રિલના રોજ એક ક્લાસ વન મહિલા અધિકારીએ તેના પૂર્વ સાથી કર્મચારી સામે ત્રીજી પોલીસ ફરિયાદ કરી છે. આ મહિલાએ આરોપી સામે અશ્લિલ મેસેજ અને એસિડ ફેંકવાની ધમકી આપવાથી લઈ વિવિધ પ્રકારે પ્રતાડિત કરવાની ફરિયાદ કરી છે. ઉલ્લેખનીય છે કે, આરોપી નરેશ પટેલ 9 મહિના જેલવાસ પણ ભોગવી ચૂક્યો છે.